L 16/2
MT
Il-Ġurnal Uffiċjali tal-Unjoni Ewropea
18.1.2023
(5)
Fl-Unjoni, l-avvenimenti tal-ħamiem aerobatiċi jsiru regolarment.
Dawn jikkonsistu fil-ġbir ta’ ħamiem li jista’ jiġi minn diversi Stati Membri u li jiġi ttrasportat f’gaġeġ mill-indokraturi tagħhom mill-istabbilimenti ta’ oriġini fejn normalment jinżammu fil-post tal-avveniment.
L-għasafar jinħelsu hemmhekk għal dimostrazzjonijiet ta’ titjir qabel ma jirritornaw lejn il-gaġeġ tagħhom li fihom jittieħdu lura lejn l-istabbiliment tal-oriġini tagħhom.
Għalhekk, dawn l-avvenimenti jistgħu jitqiesu bħala wirjiet, ekwivalenti għal dawk organizzati għat-tjur tal-priża.
Għalhekk, jenħtieġ li l-Artikolu 67 jiġi emendat biex jestendi r-rekwiżiti għall-wirjiet tal-kaċċa waqt it-titjir tal-għasafar tal-priża għattipi ekwivalenti kollha ta’ wirjiet u biex jispeċifika l-kundizzjonijiet rilevanti għall-movimenti lejn avvenimenti bħal dawn u minnhom.
(6)
Barra minn hekk, l-Artikolu 71 tar-Regolament Delegat (UE) 2020/688 jirrekjedi li l-operaturi għandhom iċaqilqu biss l-għasafar miżmuma fil-magħluq lejn Stat Membru ieħor jekk ikunu akkumpanjati minn ċertifikat tas-saħħa talannimali maħruġ mill-awtorità kompetenti tal-Istat Membru tal-oriġini.
Dan l-Artikolu jipprovdi wkoll ċerti derogi minn tali obbligu.
Fid-dawl tal-emendi li saru fl-Artikolu 67, huwa meħtieġ li dawk il-bidliet jiġu riflessi fid-derogi previsti fil-paragrafi 2 u 3 tal-Artikolu 71.
Għalhekk, jenħtieġ li l-Artikolu 71 jiġi emendat skont dan.
(7)
L-Artikolu 81(2) tar-Regolament Delegat (UE) 2020/688 jistabbilixxi d-dettalji dwar il-kontenut taċ-ċertifikat tassaħħa tal-annimali għall-għasafar miżmuma fil-magħluq.
Fid-dawl tal-possibbiltà introdotta fl-Artikolu 67 minn dan ir-Regolament ta’ movimenti ta’ għasafar miżmuma fil-magħluq miġbura fi stabbiliment wieħed irreġistrat li jinsab fl-Istat Membru tal-oriġini, huwa xieraq li jiġu speċifikati r-rekwiżiti li jenħtieġ li jiġu osservati f’dak il-każ speċifiku.
Għalhekk, jenħtieġ li l-Artikolu 81(2) jiġi emendat skont dan.
(8)
L-Artikolu 91 tar-Regolament Delegat (UE) 2020/688 jagħti dettalji dwar ir-responsabbiltà tal-awtorità kompetenti għaċ-ċertifikazzjoni tas-saħħa tal-annimali u d-dispożizzjonijiet speċifiċi dwar l-għasafar miżmuma fil-magħluq huma stabbiliti fil-Artikolu(1)(e).
Huwa xieraq li jitlestew dawk id-dispożizzjonijiet sabiex jiġu previsti l-kontrolli talidentità u dawk fiżiċi, u l-kontrolli tad-dokumenti li għandhom jitwettqu meta l-għasafar miżmuma fil-magħluq maħsuba għal wirja fi Stat Membru ieħor jinġabru temporanjament u jinżammu fi stabbiliment għall-għanijiet ta’ ċertifikazzjoni.
Għalhekk, jenħtieġ li l-Artikolu 91 jiġi emendat skont dan.
(9)
Għalhekk, jenħtieġ li r-Regolament (UE) 2020/688 jiġi emendat,
ADOTTAT DAN IR-REGOLAMENT:
Artikolu 1 Ir-Regolament Delegat (UE) 2020/688 huwa emendat kif ġej: (1) L-Artikolu 67 jinbidel b’dan li ġej: “Artikolu 67 Rekwiżiti għall-movimenti ta’ għasafar miżmuma fil-magħluq maħsuba għall-wirjiet 1.
L-operaturi għandhom iċaqilqu biss l-għasafar miżmuma fil-magħluq lejn wirja fi Stat Membru ieħor meta dawk l-annimali jissodisfaw il-kundizzjonijiet stabbiliti fl-Artikolu 59. 2.
Qabel il-moviment lejn wirja fi Stat Membru ieħor, l-operaturi fi Stat Membru jistgħu jiġbru l-għasafar miżmuma fil-magħluq fi stabbiliment wieħed irreġistrat li jinsab fl-istess Stat Membru bil-kondizzjonijiet li ġejjin: (a) l-għasafar miżmuma fil-magħluq jibqgħu f’dak l-istabbiliment għal perjodu massimu ta’ 12-il siegħa; (b) fil-ħin tal-ġbir, l-istabbiliment iżomm biss għasafar miżmuma fil-magħluq maħsuba għall-wirja rilevanti; (c) l-għasafar miżmuma fil-magħluq kollha miġbura fl-istabbiliment jiġu direttament minn stabbilimenti rreġistrati jew approvati li fihom jinżammu kontinwament u li fihom jissodisfaw il-kundizzjonijiet stabbiliti fl-Artikolu 59.